แอฟ ขอจบ ชีวิตนี้มีแต่ลูก ไม่อยากพูดอะไรถึง สงกรานต์-แมท (คลิป)
หลังจาก แมท ภีรนีย์ ออกมาพูดอีกครั้งกรณีความรักกับ สงกรานต์ เตชะณรงค์ และเอ่ยปากขอโทษ แอฟ ทักษอร รวมถึง น้องปีใหม่ ที่ทำให้ต้องโดนกระแสดราม่าไปด้วย จนทำให้เกิดเสียงวิพากษ์วิจารณ์ว่า แมท ไม่ควรดึง แอฟ ทักษอร และน้องปีใหม่ มาพูดถึง,งานนี้เจอ แอฟ ทักษอร ที่งานเปิดปรากฏการณ์ #คนที่คิดถึง กับเนสกาแฟ เรดคัพ ณ ลานหน้าอาคารยูไนเต็ด เซ็นเตอร์ จึงสอบถามถึงเรื่องราวดังกล่าว,น้องเค้าขอโทษเรา ได้เห็นหรือเปล่า?,บอกไม่ได้เห็นก็คงไม่จริง เอออันนี้จากที่ฟัง เอาไงดี เอาเป็นว่าแอฟไม่ขอตอบอะไรตรงนี้ แอฟรู้สึกว่าแอฟขอพูดเฉพาะเรื่องของแอฟ เพราะว่าอันนี้คือด้วยความตั้งใจที่ไม่อยากให้กระทบกันไปมา,เพราะว่าจริงๆ แล้วช่วงที่ผ่านมา ช่วงหลังน่ะนะคะ มักจะเป็นเกมส่งกันไปมาๆ แล้วสรุปสุดท้ายบอลนั้นมันจะมาโยนที่แอฟเป็นคนสุดท้ายเสมอ ซึ่งอยากจะบอกว่าอยู่ตรงนี้มันไม่ง่ายในการจะตอบเพื่อจะเคลียร์ตัวเองในระดับหนึ่ง แล้วก็ไม่ทำให้กระทบท่านอื่นๆ วันนี้แอฟอยากจะขอทำต่อไปเพราะตอบอะไรไป เดี๋ยวก็ต้องกระทบท่านใดท่านหนึ่งอีก,ส่งผลถึงจิตใจยังไงบ้าง?,ก็แน่นอนก็คงลำบากใจ เพราะเรื่องอะไรที่แอฟ ไม่สามารถจะตอบได้เคลียร์เพราะมันไม่ใช่เรื่องของแอฟ แอฟก็ไม่ควรจะตอบ เพราะฉะนั้นถ้าแอฟไม่มั่นใจก็ไม่ควรจะตอบค่ะ เราก็ลำบากใจในแง่ที่ว่าเราก็ต้องระมัดระวังในส่วนของการสัมภาษณ์ของเรา,มีน้าของน้องปีใหม่ ออกมาขอทางโน้นไม่ให้พูดกระทบหลาน?,ค่ะ เป็นน้าปีใหม่จริงๆ เป็นน้องชายแอฟ ก็ขอขอบคุณน้องวิก ก็ได้ส่งข้อความไปขอบคุณเพราะน้องวิกไม่ได้อยู่เมืองไทย คือแอฟเข้าใจเจตนาของทุกคน ทุกท่านที่รักและเป็นห่วงปีใหม่ ซึ่งแอฟก็เป็นหนึ่งในนั้นที่อยากให้น้องเติบโตขึ้นมาโดยมีชีวิตปกติ เหมือนเด็กคนอื่นๆ ตอนนี้แอฟพยายามประคองเขาทุกวิถีทางให้เขาไม่มากระทบเรื่องใดๆ ทั้งสิ้นที่มีโอกาสมากระทบจิตใจของเขาในปัจจุบันหรือแม้กระทั่งในอนาคตค่ะ แอฟจะพยายามโพรเท็กในทุกๆ ด้าน,เขาได้แจ้งแอฟ ก่อนจะโพสต์มั้ย?,ไม่ค่ะ,เขาพยายามโพรเท็กเรา?,ค่ะแอฟเข้าใจทุกๆ คนทุกๆ ท่าน,แฟนๆ หลายคนเป็นห่วงความรู้สึกเรากับน้องปีใหม่ที่โดนดึงไปเกี่ยว?,ใช่ค่ะ อย่างที่บอกว่าอยู่ตรงนี้ก็ไม่ใช่ง่าย แต่แอฟก็อยู่ด้วยความเข้าใจ,อยากให้เรื่องนี้จบหรือยัง?,(ยิ้ม) ก็จบได้ก็ดี เพื่อประโยชน์ของทุกคน,คืออยากจะขอไม่พูดถึง?,เพราะว่าจริงๆ แล้วทุกวันนี้ คนที่เกี่ยวกับแอฟจริงๆ ก็คือลูก ก็คือปีใหม่ แอฟ จะตอบอะไรก็ได้เฉพาะเรื่องงาน ถ้าเรื่องชีวิตส่วนตัวก็คือแอฟและลูก,กว่าจะเป็น แอฟ ทักษอร ด้วยความสตรองมันยากมั้ย?,ยากค่ะ แต่ว่าทุกวันนี้ ที่อยู่มาได้ทุกวันนี้ก็ต้องขอบคุณ อย่าเบื่อที่จะฟังคำขอบคุณจากแอฟละกันค่ะ เพราะแอฟขอบคุณจริงๆ ค่ะ ถ้าแอฟ ไม่ได้พี่ๆ น้องๆ นักข่าวที่ยืนอยู่ตรงนี้เป็นเพื่อนแอฟตลอด คือแอฟก็พยายามอยู่ด้วยความเข้าใจแล้ว แต่เมื่อมีเหตุการณ์อะไรที่ไม่ราบรื่น เรารู้ว่ามีคนที่พร้อมซัพพอร์ตเราและคนที่พร้อมเข้าใจเรา แค่นี้ก็ต้องขอบคุณมากๆ แล้ว,และขอบคุณแฟนๆ ที่เชื่อมั่นในความคิดในความตั้งใจดีของแอฟ ขอบคุณที่เชื่อมั่นในตัวแอฟ ขอบคุณทุกกำลังใจจริงๆ (ยิ้ม) แล้วก็นั่นแหละ,อยากเดินหน้าหรือยัง?,เดินหน้ามาตลอดไม่เคยหยุด เราไม่อยากให้ตัวเองต้องจมกับอะไร เรามีลูกด้วยไม่อยากหยุดอยู่กับที่ ทุกวันนี้เดินหน้าทำงานตลอด,เหนื่อยมั้ยกับดราม่าต่างๆ ที่มีอยู่เรื่อยๆ?,ก็เหนื่อย แต่ก็พยายามมองด้วยความเข้าใจ จริงๆ มันก็เกิดขึ้นได้กับทุกคน แต่แอฟเป็นคนที่อยู่ในสายตาประชาชน,ตอนนี้น้องปีใหม่ เต้น โพสท่าเก่งแล้ว?,ตอนนี้ลูกก็สอนแม่แล้วค่ะ ทั้งโพสทั้งเต้น นี่ละค่ะเป็นพลังของ แอฟ อยากให้เขาอยู่ในโลกของเด็ก อยากให้เค้ามีความสุข เรามีความสุขเมื่อเห็นเค้ามีความสุข แค่ไปนั่งเฝ้าเค้าเต้นบัลเลต์ก็มีความสุขแล้ว ถ้าอยากจะไปทางไหนก็พร้อมดันเต็มที่ แต่ต้องดูกันไป ดูยาวๆ ตามวัย เค้าก็เปลี่ยนไปตามวัย ป้ายไฟเยอะกว่าแม่แล้ว
หลังจาก แมท ออกมาพูดอีกครั้งกรณีความรักกับ สงกรานต์ และเอ่ยปากขอโทษ แอฟ ทักษอร รวมถึง น้องปีใหม่ จนทำให้เกิดเสียงวิพากษ์วิจารณ์ว่า แมท ไม่ควรดึง แอฟ ทักษอร และน้องปีใหม่ มาพูดถึง
แอฟ ทักษอร,แอฟ สงกรานต์,แมท ภีรนีย์,แอฟ แมท,สงกรานต์ เตชะณรงค์,ดารา